IL-BOGĦOD MINN MALTA Werqa plejju lil Dun Karm. Rajtek, poeta, dak il-lejl titbiegħed Bil-lajma l-lajma mix-xtajtiet sbieħ tagħna, Rajtek tittawwal u darb'oħra tħares Fuq Malta tiegħek ġo l-idwal ferħana. Rajtek, u l-mewġa dak il-ħin daqqitli Il-għanja ħelwa illi nsiġt f'żgħużitek, Sew sew kif smajtha l-ewwel darba waħdi Mis-seħer kawwi illi għandek f'idek. U iż-żiffa tfewwalħi bl-oħla hews tal-lixejjex, Tennietli l-karba tal-qinb żgħar Maltija, Li fik tilfu l-għażiż tfajjel poeta Li kxift ta' qinbhom id-drawwiet moħbija. Imbagħ'd xejn aktar, għax id-dlam rebaħni U biss bqajt nara l-ilmijiet sewdiena; Ħassejt bħal ġamra q'ed tintefa f'qalbi, Tlfina ma' dwari ta' tnehid u ħniena. L-għala, poeta, l-għala tlaqt hekk bikrif F'sedqet il-ħajja kollok tama w saħħa, Ħallejt lil Malta bi tfajliet u ż-żgħażagħ Tormol mill-ħarsa tal-poeta tagħha. Tfewwaħ ma' dwarna tar-rebbiegħa l-fewġa, 'Ħajr iż-żgħużija, mnejn kull qalb tistagħna, Tmewweġ l-egħlieqi ma' tar-riħ kull mewġa: Inti fejn int, fejn int, poeta tagħna' Inti fejn inti7: Ma tismax elf għajta, Ġejja mas-sirda f'dika l-art imbiegħda Tfakkrek fis-sbejħa fost is-sbieħ art ċkejkna Fejn ta' żgħużitek kollha l-ġrajja qiegħda 7 Ejja darb'oħra, u darb'oħra ħeġġeġ Liż-żgħażagħ tagħna, wild diċ-ċkejkna gżira: Qajjem ġo qlubhom nar qadim u mbierek Li qatt ma liamel dina l-art ilsira, Tassew li qalbek għada fostna tgħanni Fil-versi msaħħra illi ktibt għalina; Imm'aħna rridu li ugħożżuk ma' ġenbna, La darba int tagħna f'dik il-pinna rżina. Iva int għad tiġi, dak il-jum iżernaq U miegħu nitma li s-smewwiet inewwel Li fih int tara kollha mseħħa l-ħolma Li int, poeta, ħlomt u xtaqt mil-lewwel. Għawdex ' Giorgio Pisani